
І. ЦЕЛ И ЗАДАЧИ:

Предметът “Дуетен танц” в Националното училище за танцово изкуство и средните училища по изкуствата е една от специалните дисциплини на учениците от специалност “Класически танц”. Курсът на обучение се провежда в течение на четири учебни години, започвайки от ІХ клас до окончателното завършване на образованието.


Всяка една от учебните години завършва с изпит, на който възпитаниците показват постигнатото равнище на усвояваната дисциплина “Дуетен танц”.


Спецификата на дуетния танц изисква в течение на предишните курсове на обучение да са създадени достатъчно технически индивидуални умения от двамата партньори.


Обучението в дисциплината предполага:

· доразвиване на индивидуалните качества и способности на партньорите:

· усвояване и усъвършенстване на нови специфични за дуетния танц умения;

· развитие и утвърждаване на нови познания като взаимно допълване на партньорите, взаимодействие и взаимопомощ на сцената, взаимоотношение и сценично присъствие.

Дисциплината “Дуетен танц” има за цел да съдейства и за цялостното артистично оформяне на бъдещите балерини и балетисти, с оглед пълноценното им включване във всяка балетна трупа.
ІІ. КРАТКИ МЕТОДИЧЕСКИ УКАЗАНИЯ:

 
Дуетния класически танц в Националното училище за танцово изкуство трябва да се изучава в пълно съответствие с програмата по класически танц. 


Началото на обучението в дуетния танц започва когато учениците са навършили 14-15 години и опорно-двигателния апарат не е окончателно оформен. Поради това преподавателят е длъжен да построи урока според физическите възможности на учениците и отчитайки индивидуалните особености на всеки клас:


а) Възрастови и тегловни съотношения между юношите и девойките;


б) Физически и професионални възможности на юношите;


в) Степен на подготовка на девойките по основната дисциплина – класически танц. 


В уводната беседа преди първия урок трябва да се разясни ролята на дуетния танц в балетния спектакъл и формите на танца с поддръжки (па де труа, па де катр, па де сенк) и др., а също така и творческия контакт между партньорите и взаимното чувство за ритъм в поддръжките. 


В процеса на четиригодишното обучение учениците трябва да овладеят техниката на поддръжките и да придобият навик за сценично общуване.

Усложнявайки постепенно учебните етюди се преминава към изучаване на дуети от класическото наследство и съвременен репертоар.


При изучаване на дуети от балетни спектакли е необходимо да се разкаже за епохата и стила, музиката, балетмайстора и неговия хореографски език.


В зависимост от избрания дует ученичките трябва да обличат поличка или туника, защото костюмът изисква определено поведение и в известна степен се променя техниката на партнирането. 


Особено внимание трябва да се обърне на музикалния съпровод. Подходящата музика, професионалното изпълнение на музикалното произведение или импровизация на пианиста помагат на учениците да разберат и изпълнят поставените задачи и съдейства за формиране на художествен вкус.

Трябва да се има предвид, че програмата не е догма. Всеки преподавател внася в нея своя опит на артист и педагог, своята творческа мисъл, насища я с музикална и сценична изразителност. 

ІV. РАЗПРЕДЕЛЕНИЕ НА МАТЕРИАЛА:

 ПЪРВА УЧЕБНА ГОДИНА – IX КЛАС – 2 УЧЕБНИ ЧАСА СЕДМИЧНО


През първата учебна година по програмата “Поддръжки в дуетния танц” се поставят основите за по-нататъшното усъвършенстване на учениците в областта на дуетния танц.


Усвояването на основните елементи и умения през първата година на обучение се доразвиват през следващите години, като към тях се добавя допълнителна трудност.

ПОДДРЪЖКИ НА ЗЕМЯ

1. Захвати:

· захвати ръка в ръка;

· захвати за двете ръце;

· захват за една ръка с придържане на партньорката;

2. Preparation

3. Releve:

а) на два крака;

б) на един крак;

в) от пета позиция;

г) от втора позиция;

д) от четвърта позиция.

4. Малки и големи пози:

a) arabesque;

б) attitude croisee;

в) attitude effacee;

г)ecartee напред

д) ecartee назад;

е) croisee напред;

ж) croisee назад.
5. Developpe:

а) на 45 градуса

б) на 90 градуса;

в) grand rond de jambe;

г) passe;
д) grand port de bras
6. Обръщания:

а) пълни – на 360 градуса;

б) непълни – на 90 гр., на 180 гр., на 270 гр.;

7. Обводи (Tour lend) – във всички големи пози (1-2 оборота) :

а) на attitude

б) a la seconde
в) Arabesque.

8. Пируети:

а) preparation от различни позиции;

б) положение на ръцете на партньорката;

в) видове пируети en dehors u en dedans:

· от ІV позиция;

· от V позиция;

9. Свързващи и спомагателни движения

а) пристъпване

б) pas de bouree (със и без смяна на краката);

в) pas de bouree en tournant;

г) pas couru;

д) flic-flac;

е) pas chassee;

ж) pas glissade;
з) pas balance.

10. Поддръжки в “падаща” поза.

11. Поддръжки на една ръка (за китка, за предмишница или за талията) – във всички големи пози на класическия танц в статично положение.

ВТОРА УЧЕБНА ГОДИНА – Х КЛАС –  2 УЧЕБНИ ЧАСА СЕДМИЧНО


Затвърждават се и се доразвиват уменията на учениците през първата година на обучение, повишава се сложността на движенията.


Усвояват се нови движения главно по отношение на малки скокове и повдигане на равнището на гърдите и раменете.

1. Всички видове пируети en dehors u en dedans:

а) от захват за талията от всички пози

б) от захват за две ръце от всички пози

в) пируети със стъпка с tombee, c preparation – degage.

г) турове в положение a la seconde на 90º и в поза attitude.

    Форс ученичката взима самостоятелно, а ученикът я прихваща.

д) пируети от една ръка и за една ръка (за китка и на пръст). 

2. Партерни поддръжки на една ръка: 

а) при developpe, developpe-passe, grand rond de jambe и при различни преходи.

б) резки изтегления за една ръка от седяща поза в attitude u arabesque.

в) Tour lend във всички големи пози за китка и за предмишницата (зад китката).  

г) поддръжки с една ръка за талията - tour lend – във всички големи пози.
3. Скокове с поддържане на партньорката за талията:

а) changement de pieds;

б) pas assamble (с придвижване в страни);

в) sissonne със завъртане в І поза;

г) скокове със смяна на ръцете.

4. Скокове с поддръжка на двете ръце:

а) голямо assamble за една ръка;

б) голямо assamble с поддръжка за двете ръце;

в) jete enrelace;

г) attitude effacee;

5. Скокове с поддръжка на една ръка:

а) pas sissonne в І поза arabesque;

б) grand fouette saute.

6. Малки повдигания (поддръжки):

а) от падащо положение;

б) в поза І arabesque;
в) “лястовичка” на бедрото на партньора

г) “arabesque” на бедрото на партньора

д) “Рибка” на ръцете на партньора

7. Непълни обръщания с подхвърляне във въздуха.

8. Скокове с преминаване в ръцете на партньора:

а) поемане в положение “седящо”;

б) jete entrelace на ръцете на партньора със завъртане в положение “рибка”;

в) скок към партньора, завършващ в хоризонтално положение с гръб към подиума;

г) grand fouette saute на ръцете на партньора, завършващ в поза “рибка”;

д) grand jete на ръцете на партньора с фиксирана поза;

е) скок в движение, завършващ в поза “рибка”.

ТРЕТА УЧЕБНА ГОДИНА – ХI КЛАС – 2 УЧЕБНИ ЧАСА СЕДМИЧНО


Усвоените през първите две години движения се усложняват като например пиреутите се увеличават от 1-2- на 3-4 повече броя. Това се отнася и до другите движения и се пристъпва постепенно към свързване на отделните елементи в композиции.


Усвояват се нови елементи на деутния танц основно във въздушните поддръжки.

1. Повдигане на гърди и на рамо:

а) повдигания, завършващи в положение “седешком”;

б) повдигания на рамо, завършващо в положение;

в) повдигания на рамо с поддръжка за двете ръце на партньорката;

г) повдигания на рамо, завършващо с положение “лежешком”;

д) повдигания, завършващи с положение “стойки с коляно на рамо”.

2. Скокове на гърди и на рамо:

а) скокове на рамо в положение “лежащо”;

б) скокове на рамо в положение “седящо”;

в) скок на рамо в поза “лястовичка”;

г) скок на рамо, завършващ в положение “седейки” със захват на двете ръце;

д) скок на рамо в завършваща поза с коляно на рамото на партньора;

е) jete entrelace на рамото на партньора със захват на двете ръце;

ж) jete entrelace с ръце под диафрагмата и с другата ръка около бедрата;

и) saut de basque на гърдите на партньора;

к) saut de basque на рамото на партньора;

л) скок на рамото на партньора, завършващ в положение “седешком”.

3. Различни видове преходи от поза “лястовичка” в други пози.

4. Подхвърляния и въртения във въздуха.

а) grand jete в поза І arabesque;

б) grand jete pas de chat (с подхвърляне);

в) grand jete en tournant в поза;

г) grand pas de basque;

д) повдигания на партньорката в позиция “arabesque” – I, II, III и ІV;

е) повдигане на партньорката в положение “лястовичка” със засилване;

ж) saut de basque със завъртане положение “столче”.

5. Фиксирани пози на изпънати ръце

а) вдигане на партньорката на изпънати ръце под кръста;

б) вдигане на партньорката в положение “столче” (упражнението се извършва на една и на две ръце);

в) saut de basque със завъртане в положение “столче” на една ръка;

г) grand jete в поза attitude effacee на една ръка.

ЧЕТВЪРТА УЧЕБНА ГОДИНА – ХІI КЛАС – 2 УЧЕБНИ ЧАСА СЕДМИЧНО

Усъвършенстват се всички елементи на дуетния танц, като се повишава трудността на движенията (брой на въртения, подскоци, прийоми и т.н.)

Усвоените елементи се съчетават в по-сложни танцувални комбинации.

Учениците, завършващи пълния курс на обучение по предмета “дуетен танц” следва, върху основата на придобитите познания и придобити качества да са в състояние да реализират своите способности в цялостни adajio от класически и модерни постановки.


Според възможностите на класа може да се поставят adajio от класическите балетни спектакли или от други подходящи. 

Програмата е по учебен план от 2020г.

Изготвена от Бойко Неделчев- Директор на НУТИ-София.
